**Transpordiamet  
Valge 4  
11413 Tallinn  
kliendiinfo 620 1200**

[maantee@transpordiamet.ee](mailto:maantee@transpordiamet.ee)  
[Kaarel.Ilustrumm@transpordiamet.ee](mailto:Kaarel.Ilustrumm@transpordiamet.ee)

**Vastus Riigitee 4 Tallinna–Pärnu–Ikla tee km 19,0-26,7 asuva Kanama–Ääsmäe lõigu rekonstrueerimise projekteerimistingimuste eelnõule**

1. Osaühingule KRIMELTE (16252732) (seisukoha esitaja) kuuluvad Sinika tee 12, 10, 8, 6 ja 3 kinnistud Koppelmaa külas.
2. Transpordiamet kaasas seisukoha esitaja Riigitee 4 Tallinna–Pärnu–Ikla tee km 19,0-26,7 asuva Kanama–Ääsmäe lõigu rekonstrueerimise projekteerimistingimuste menetlusse ja palus anda oma seisukoha hiljemalt 17.05.2024.
3. Seiskoha esitaja juhib tähelepanu, et projekteerimise tingimuste dokumendi Lisas 2 (Teemaplaneeringu[[1]](#footnote-1) väljavõtte skeem) on näha tee kaitsevööndi ala ja maantee trassi koridor, mis ei vasta seaduses sätestatud teekaitsevööndi ulatusele.
4. **Esiteks**, EhS § 71 lg 2 kohaselt on Euroopa teedevõrgu maantee kaitsevööndi laius mõlemal pool äärmise sõiduraja välimisest servast kuni 50 meetrit. Ülejäänud maanteede kaitsevööndi laius mõlemal pool äärmise sõiduraja välimisest servast on kuni 30 meetrit. Maantee omanik võib kaitsevööndi laiust põhjendatud juhul vähendada. Ka kuni 30.06.2014 kehtinud teeseaduse § 13 lg-te 2 ja 3 järgi oli riigimaantee kaitsevööndi laius mõlemal pool sõiduraja telge ja mitme sõiduraja korral mõlemal pool äärmise sõiduraja telge 50 meetrit ning kohaliku maantee kaitsevööndi laius oli mõlemal pool sõiduraja telge ja mitme sõiduraja korral mõlemal pool äärmise sõiduraja telge 20 kuni 50 meetrit. Eeltoodust tulenevalt on tee kaitsevööndi ulatus kindlaks määratud seaduses ja üldplaneeringu ega projekteerimistingimustega ei ole kaitsevööndi ala laiendamine õiguslikult võimalik. Sellist tahet ei nähtu siinjuures ka Teemaplaneeringu seletuskirjast, kus sätestatakse, et „*Peale tee-ehitusprojekti kinnitamist kehtivad tee ja tee kaitsevööndi alal seadustest tulenevad piirangud“* (vt seletuskirja lk 25).
5. **Teiseks** juhime tähelepanu, et kinnistutel kehtib Kopelmaa küla Vana-Pundi ja Tee-Pundi kinnistute detailplaneering[[2]](#footnote-2), kus kinnistutele ulatub 50 m laiune kaitsevöönd ja kus Transpordiamet (endine Maanteeamet) on nõustunud hoonestusala määramisega väljapoole riigi põhimaantee 4 Tallinn-PärnuIkla tee kaitsevööndit (laius on 50 meetrit äärmise sõiduraja välimisest servast). Tegu on kehtiva haldusaktiga, mille sisu ei mõjuta hilisemalt kehtestatud Teemaplaneering.
6. **Eeltoodust tulenevalt palume projekteerimistingimustes selgelt ära määrata riigitee kaitsevööndi ulatus 50 meetrit.**

Osaühing KRIMELTE

Eddi Joost

1. https://maakonnaplaneering.ee/maakonna-planeeringud/harjumaa/harju-mp-tp-via-baltica/ [↑](#footnote-ref-1)
2. https://geoportaal.maaamet.ee/digiarhiiv/url/dokumendid?logo=1&planeering=93072 [↑](#footnote-ref-2)